Huomautukset: 1) Tšekki: ”palkkatyö” ei koske seuraavia: a) esiintyjät, opettajat, korkeakoulujen akateeminen henkilöstö, tieteenharjoittajat, tutkijat ja insinöörit, jotka osallistuvat tieteellisiin kokouksiin, alle 26-vuotiaat opiskelijat, urheilijat ja henkilöt, jotka luovuttavat tavaroita tai suorittavat palveluita ja/tai toimittavat, kokoavat ja asentavat näitä tavaroita kaupallisen sopimuksen perusteella ja tarvittaessa toteuttavat takuu- ja huoltotoimenpiteitä eivätkä tällaiset Tšekissä suoritetut toimet kestä yli seitsemää perättäistä kalenteripäivää tai yhteensä yli 30 päivää kalenterivuodessa b) pelastusryhmän jäsenet, jotka auttavat valtioidenvälisen keskinäisen avun sopimuksen perusteella hätätilan tai katastrofin johdosta tai antavat humanitaarista apua, c) kansainvälisen kuljetusalan työntekijät, kun heidät on sijoitettu Tšekkiin ulkomaisen työnantajan puolesta tekemään töitä, d) tiedotusvälineiden akkreditoimat henkilöt, e) lähettäjävaltion asevoimien sotilas- ja siviilihenkilöstö f) Tšekissä rekisteröityjen uskonnollisten yhteisöjen ja papiston jäsenet, g) ulkomaalaiset, jotka ovat työkomennuksella Tšekissä ulkomaalaisen työnantajan ja tšekkiläisen oikeushenkilön tai luonnollisen henkilön kanssa tehdyn sopimuksen perusteella ainoastaan lisätäkseen taitoja ja osaamista, jotka ovat tarpeellisia heidän tehtäviensä hoitamiseksi Tšekin ulkopuolella h) vain liiketapaamisen takia Tšekkiin matkustavat henkilöt 2) Tanska: Joitain erityistoimintoja ei katsota palkkatyöksi kansallisen lainsäädännön nojalla. Kyseiset henkilöt saavat saapua maahan ilman viisumia tietyissä erikseen vahvistetuissa olosuhteissa. 3) Itävalta: Seuraavia erityissäännöksiä sovelletaan myönnettäessä viisumeja ansiotoimintaa varten: Kausityöläisten ja sadonkorjuutyötätekevien on haettava viisumia. Toiminnan keston perusteella myönnetään joko C- tai D-viisumi. Tarrassa lukee ”Saisonier”. Muuta kausiluonteista, itsenäistä ammatinharjoittamista tai työsuhdetta varten kolmannen maan kansalaiset voivat harjoittaa toimintaansa vasta sitten, kun oleskeluviisumi on myönnetty. Toiminnan keston perusteella myönnetään joko C- tai D-viisumi. Tarrassa lukee ”ERWERB”. Kolmannen maan kansalaisen maahanpääsyyn harjoittelua varten myönnetään D-viisumi direktiivin (EU) 2016/801 mukaisesti. Tarrassa lukee ”Praktikanten”. 4) Suomi: Voidakseen tehdä työtä henkilöllä on oltava työntekijän oleskelulupa. 5) Islanti: Vaihtelee ammatin mukaan ulkomaalaislain 23 §:n mukaan. 6) Espanja: viisumipakko ei koske Andorran kansalaisia, jotka voivat harjoittaa oleskelunsa aikana taloudellista toimintaa, vapaiden ammattien harjoittajia lukuun ottamatta. 7) Sveitsi: Viisumi vaaditaan palkkatyön harjoittamiseksi seuraavilla aloilla: — primaarinen tai sekundaarinen rakennusteollisuus sekä maa- ja vesirakennus, catering- ja hotellipalvelut, teollisuus- ja kotisiivous, valvonta- ja turvapalvelut sekä seksiteollisuus, — muunlainen ansiotoiminta, jos se kestää yli kahdeksan päivää kalenterivuoden aikana. 12) Tämä saattaa muuttua vuoden 2020 lopussa, kun Yhdistyneen kuningaskunnan uusi maahanmuuttopolitiikka selviää. 13) Hallituksen asetuksen N:o 215/2017 mukaan seuraavat ryhmät on vapautettu viisumipakosta matkustaessaan palkkatyötä varten: a) esiintyjät, opettajat, (korkeakoulujen) akateeminen henkilöstö, tiedealan työntekijät, tutkijat tai kehitysasiantuntijat, jotka osallistuvat tieteellisiin kokouksiin, alle 26-vuotiaat opiskelijat, urheilijat, henkilöt, jotka tarjoavat tai toimittavat tavaroita tai palveluita Tšekissä tai tarjoavat kokoamispalveluja kaupallisen sopimuksen perusteella, takuu- ja huoltotoimenpiteitä tarjoavat henkilöt – tällaiset Tšekissä suoritetut toimet eivät saa kestää yli seitsemää perättäistä kalenteripäivää tai yhteensä yli 30 päivää kalenterivuodessa b) pelastusryhmän jäsenet, jotka auttavat hallitustenvälisen keskinäisen avun sopimuksen perusteella onnettomuuden tai luonnonkatastrofin seurausten käsittelyssä ja antavat humanitaarista apua c) kansainvälisen kuljetusalan työntekijät, kun heidät on sijoitettu Tšekkiin ulkomaisen työnantajan puolesta tekemään töitä d) tiedotusvälineiden akkreditoimat henkilöt e) asevoimien sotilas- ja siviilihenkilöt f) Tšekissä rekisteröityjen kirkkojen tai uskonnollisten yhteisöjen papiston jäsenet g) ulkomaalaisen yhtiön Tšekkiin lähettämät harjoittelijat tšekkiläisen yhteistyökumppanin kanssa tehdyn sopimuksen perusteella h) vain liiketapaamisen takia Tšekkiin matkustavat henkilöt 14) Joitain erityistoimintoja ei katsota korvausta vastaan työskentelyksi kansallisen lainsäädännön nojalla. Kyseiset henkilöt saavat saapua maahan ilman viisumia tietyissä erikseen vahvistetuissa olosuhteissa. Seuraavien työntekijäryhmien ei katsota työskentelevän korvausta vastaan, minkä vuoksi viisumipakko ei koske heitä tietyissä olosuhteissa: merimiehet, joilla on Saksan merimieskirja (”Seefahrtbuch”) ja liitteessä II olevassa luettelossa mainitun viranomaisen myöntämä kansallinen passi; ainoastaan jos he kuuluvat sellaisen aluksen miehistöön, joka on saanut luvan käyttää Saksan lippua tai joka on Saksan alueella; meri- ja rannikkoluotsit, jotka harjoittavat ammattiaan maahantulon yhteydessä tavara- ja henkilökuljetukseen liittyvässä laivaliikenteessä Reinillä ja Tonavalla Mainin-Tonavan kanava mukaan luettuna; aluksella, joka on rekisteröity jossakin toisessa maassa yritykselle, jonka kotipaikka on toisessa maassa, työskentelevät kolmannen maan kansalaiset, jos heillä on tunnustettu passi tai passia vastaava asiakirja, joka osoittaa kelpoisuuden harjoittaa laivaliikennettä Reinillä, tai muu erityinen tunnustettu passia vastaava asiakirja, esimerkiksi ”Donauschifferausweis” tai merimieskirja (”Seefahrtbuch”), ja jotka on merkitty miehistöluetteloon. Oleskelun on liityttävä suoraan ammatin harjoittamiseen. Myös toiminta itsenäisenä ammatinharjoittajana ymmärretään työskentelyksi korvausta vastaan”. 15) Yhdistyneen kuningaskunnan luovan työn tekijät, lähinnä kirjailijat, kirjoittajat, ohjaajat, taidemaalarit, kuvanveistäjät, näyttelijät, muusikot, laulajat, koreografit ja lavastajat on vapautettu viisumipakosta, jos oleskelun on tarkoitus kestää enintään 90 päivää minkä tahansa 180 päivän jakson aikana. Säännös edellyttää vastavuoroisuutta ja riippuu EU:n ja Yhdistyneen kuningaskunnan yleisistä suhteista. 16) Kattaa kansainväliset kuljetustyöläiset, esim. kuorma-autonkuljettajat. Espanja varaa oikeuden tehdä päätöksen sopivaksi katsomanaan ajankohtana, riippuen mm. Yhdistyneen kuningaskunnan kansallisista EU:n kansalaisia koskevista (maahanmuutto-)toimenpiteistä, vastavuoroisuudesta ja Yhdistyneen kuningaskunnan ja EU:n välisistä neuvotteluista ylipäänsä. 17) Kansainväliset kuljetustyöläiset määritellään Kroatian lainsäädännössä korvausta vastaan työskenteleviksi, ja Yhdistyneen kuningaskunnan kansalaiset, jotka ovat esimerkiksi kuorma-autonkuljettajia, eivät tarvitse viisumia Kroatiaan saapuakseen. 18) Riippuu vastavuoroisuudesta ja EU:n ja Yhdistyneen kuningaskunnan yleisistä suhteista. 19) Viisumien osalta pidätetään oikeus muuttaa kantaa asiasta riippuen Yhdistyneen kuningaskunnan asiaankuuluvan lainsäädännön kehittyksestä ja EU:n ja Yhdistyneen kuningaskunnan välisiä tulevia suhteita koskevista neuvotteluista. 20) Alankomaat ei vaadi lyhytaikaista viisumia Yhdistyneen kuningaskunnan kansalaisilta, jotka työskentelevät korvausta vastaan. 21) Tämä koskee kaikenlaista palkkatyötä ja kattaa teoriassa myös yllämainitut kuorma-autonkuljettajat. Kausityöläisten ja sadonkorjuutyötä tekevien on haettava viisumia. Toiminnan keston perusteella myönnetään joko C- tai D-viisumi. Tarrassa lukee ”Saisonier”. Muuta kausiluonteista, itsenäistä ammatinharjoittamista tai työsuhdetta varten kolmannen maan kansalaiset voivat harjoittaa toimintaansa vasta sitten, kun oleskeluviisumi on myönnetty. Toiminnan keston perusteella myönnetään joko C- tai D-viisumi. Tarrassa lukee ”ERWERB”. Kolmannen maan kansalaisen maahanpääsyyn harjoittelua varten myönnetään D-viisumi direktiivin (EU) 2016/801 mukaisesti. Tarrassa lukee ”Praktikanten”. Tarrassa lukee ”ERWERB” Kolmannen maan kansalaisen maahanpääsyyn harjoittelua varten myönnetään D-viisumi direktiivin (EU) 2016/801 mukaisesti. Tarrassa lukee ”Praktikanten”. 22) Kansainväliset kuljetustyöläiset eivät kuulu niiden kansallisen lainsäädännön säännösten piiriin, jotka koskevat työskentelyä korvausta vastaan lyhytaikaisten vierailujen yhteydessä (enintään 90 päivää minkä tahansa 180 päivän jaksolla), joten muihin Romaniassa korvausta vastaan työskenteleviin sovellettava viisumipakko ei koske näitä henkilöitä. Viisumia ei tarvita lyhytaikaiseen vierailuun liiketoimintaa varten. 23) Kansainväliset kuljetustyöläiset kuuluvat korvausta vastaan työskentelevien henkilöiden määritelmän piiriin Slovakian kansallisessa lainsäädännössä ja ovat vapautettuja viisumipakosta lyhytaikaisen vierailun aikana tapahtuvan korvausta vastaan työskentelyn yhteydessä. 24) Kolmansien maiden kansalaiset voivat työskennellä korvausta vastaan lyhyen aikaa joissain ulkomaalaislain (301/2004) 79 §:ssä määritellyissä tilanteissa. Oleskelulupa vaaditaan, tietyin poikkeuksin. Jos työnantajalla tai urakoitsijalla ei ole toimistoa Suomessa, ulkomaalaisella on oikeus palkkatyöhön ilman oleskelulupaa: 1) tuote-esittelijänä tai kuvausryhmän jäsenenä korkeintaan kolme kuukautta 2) ulkomaalaisessa omistuksessa olevan moottoriajoneuvon miehistön jäsenenä, kun ulkomaalainen ajaa ajoneuvoa rajatylittävässä kuljetuksessa, johon kuuluu ajoneuvon vienti kohteeseensa tai hakeminen lähtöpaikasta tai jos liikennöinti Suomessa on osa säännöllistä liikennettä kohteiden välillä, joista vähintään toinen on ulkomailla ja ulkomaalaisella ei ole asuinpaikkaa Suomessa. 25) Oleskelulupa vaaditaan. Tietyt ulkomaalaiset, joilla ei ole työnantajaa Norjassa, on vapautettu työskentelyä varten tarkoitettua oleskelulupaa koskevasta vaatimuksesta enintään kolmen kuukauden ajaksi. Viisumivapaus kattaa useita henkilöryhmiä, kuten ulkomaalaisten junien, ilma-alusten, linja-autojen ja kuorma-autojen henkilökunta osana kansainvälistä liikennettä. 26) C-viisumi vaaditaan luovan työn tekijöiltä, lähinnä kirjailijoilta, kirjoittajilta, ohjaajilta, taidemaalareilta, kuvanveistäjiltä, näyttelijöiltä, muusikoilta, laulajilta, koreografeilta ja lavastajilta, kun kyseessä on oleskelu, jonka on tarkoitus kestää enintään 90 päivää minkä tahansa 180 päivän jakson aikana.